Батальённая тактычная група

Батальённая тактычная група (БТГ) — у Расійскай Арміі агульнавайсковае манеўранае злучэнне, якое дыслацыравана і знаходзіцца у высокай ступені боегатоўнасці. БТГ звычайна складаецца з мотапяхотнага батальёна ў складзе 2–4 рот, узмоцненых падраздзяленнямі СПА, артылерыі, інжэнерыі і тылавога забяспечвання, сфармаванымі з гарнізоннай армейскай брыгады. Звычайна групоўка таксама ўзмоцнена танкавай ротай і рэактыўнай артылерыяй. БТГ складалі аснову вайсковай групоўкі Расіі падчас Уварванні Расіі ва Украіну (2022).

Паводле міністра абароны Расіі Сяргея Шайгу, па стане на жнівень 2021 года ў Расіі налічвалася каля 170 БТГ.  Кожная БТГ налічвае прыкладна 600–800 афіцэраў і жаўнераў,  з якіх каля 200 пехацінцаў з транспартнымі сродкамі,  якія звычайна ўключаюць 10 танкаў і 40 баявых машын пяхоты.

 Гісторыя 

 Узнікненне 
Яшчэ падчас Другой сусветнай вайны Савецкая Армія эксперыментаваоа з агульнавайсковымі батальёнамі з 1–2 танкавых рот, 1–2 пяхотных рот і артылерыйскай батарэі для выкарыстання ў якасці гібкага і хуткага падраздзялення для манеўранага бою. Аднак арыентацыя на гнуткасць на аператыўным узроўні і жорсткасць на тактычным узроўні, а таксама адсутнасць прафесійных унтэр-афіцэраў, неабходных для такой мадэлі, перашкодзілі фарміраванню подобных падраздзяленняў у савецкі час.  Адсутнасць пастаянных вайсковых часцей, якія можна было б хутка развярнуць без буйной мабілізацыі рэзервістаў, аказалася праблемай на працягу ўсёй савецкай эпохі, асабліва ў час разгортвання савецкіх войск у Афганістане .  Батальённыя тактычныя групы ўпершыню былі заўважаны ў Савецкай Арміі падчас вайны ў Афганістане як мэтазгодны спосаб стварэння невялікіх баяздольных сіл хуткага разгортвання .  

Часовыя батальённыя тактычныя групы фармаваліся ў расійскай арміі ў сувязі з няхваткай жывой сілы і тэхнікі для выстаўлення брыгад і дывізій у поўным складзе ў час першай і другой чачэнскіх войнаў, а таксама ўзброенага канфлікту ў Паўднёвай Асетыі ў кастрычніку 2008 годзе. Пасля 2008 г. Мінабароны аб'явіла, што мае намер рэфармаваць расійскую армію шляхам стварэння брыгад «пастаяннай гатоўнасці», аднак пасля таго, як  у лістападзе 2012 г. Анатоль Сердзюкоў быў звольнены з пасады міністра абароны і  зменены на Шайгу, рэформа была  адкладзена на карысць фарміравання БТГ «пастаяннай гатоўнасці» у складзе гарнізонных брыгад. Планавалася, што яны будуць укамплектаваныя на 100% вайскоўцамі-кантрактнікамі. Паводле крыніц, якія цытуюцца расійскім агенцтвам «Інтерфакс», прычынай гэтага стала няхватка асабовага складу для фарміравання брыгад у поўным складзе. 

Да 2022 году звычайна мотастралковая брыгада вылучае адну ці дзве батальённыя тактычныя групы для дзеянняў за межамі Расіі. Яны складаюцца толькі з салдат-кантрактнікаў, а салдаты тэрміновай службы застаюцца ў месцы пастаяннай дыслакацыі брыгады. Кожная батальённая тактычная група складаецца са зводнага мотастралковага батальёну, зводнай танкавай роты, артылерыйскіх падраздзяленняў, батарэі ЗРК «Панцыр-С1» і падраздзяленняў забяспечвання.Kyle Mizokami (24 Feb 2022) How Russia’s Battalion Tactical Groups Will Tackle War With Ukraine

 Вайна ва Украіне 
У паведамленнях аб баявых дзеяннях на Донбасе, якія цытаваліся ў выданні амерыканскага васковага журнала Armor за ліпень-верасень 2016 года, БТГ пазначалася як асноўная форма арганізацыі падраздзяленняў Данецкай і Луганскай Народных Рэспублік. У склад гэтых БТГ уваходзілі танкавая рота, тры мотастралковыя роты, дзве процітанкавыя роты, дзве-тры артылерыйскія батарэі і дзве батарэі СПА Звычайна ў БТГ была арганізавана палова тэхнікі і асабовага складу брыгады, якая мае разверуцца, траціну асабовага складу БТГ складалі салдаты-кантрактнікі.
злева|міні| Арганізацыйная схема расійскай батальённай тактычнай групы, апублікаваная амерыканскім журналам Armor.
Баі з удзелам БТГ у вайне на Данбасе ўключалі бітву за Марыупаль, бітву за Данецкі аэрапорт і бітву за Дэбальцава .

Пасля вайны на Донбасе ў 2016 годзе начальнік Генеральнага штаба Расіі Валерый Герасімаў аб'явіў аб планах да 2018 году павялічыць колькасць БТГ з 96 да 125. Пры гэтым Герасімаў таксама заявіў, што да 2018 году БТГ будуць укамплектаваны пераважна кантрактнікамі. Да верасня 2018 года Герасімаў сцвярджаў, што ў Расіі ёсць 126 «пастаянна баяздольных» БТГ. Шэсць месяцаў пасля, у сакавіку 2019 года, Шайгу, звяртаючыся да ніжняй палаты расійскай Думы, заявіў, што ў Расіі 136 БТГ, а да жніўня 2021 года сцвярджаў, што ў Расіі каля 170 БТГ.

У час эскалацыі напружанасці між Расіяй і Украінай у сакавіку-красавіку 2021 года афіцыйныя асобы ЗША падлічылі, што да мяжы з Украінай перамясціліся наўкола 48 расійскіх БТГ, у той час як афіцыйныя асобы Украіны ацанілі іх колькасць у 56. У час напружанасці на мяжы паміж Расіяй і Украінай у канцы 2021 года афіцыйныя асобы ЗША падлічылі, што да студзеня 2022 года расійскае разгортванне супраць Украіны дасягне 100 БТГ, а ў снежні 2021 года складала каля 50 БТГ.

 Перавагі і недахопы 
Спалучэнне розных сістэм узбраення, у тым ліку цяжкіх, на нізкім арганізацыйным узроўнідазваляе лягчэй  наносіць удары цяжкай артылерыяй і робіць іх даступнымі для тактычнага ўжывання. Такім чынам, БТГ можа поражать праціўніка на большай адлегласці, чым, напрыклад, баявая група брыгады ЗША (Brigade Combat Team, BCT), у якой няма такога цяжкага ўзбраення.  У расійскай арміі да двух БТГ могуць складаць брыгаду. Дывізіі і палкі былі зменены брыгадамі. 

Аднак адносная няхватка асабовага складу БТГ (яны дыслацыруюцца прыкладна з 200 пехацінцамі) у параўнанні з BCT робяць яе залежнай ад проксі-войскаў і ваенізаваных фарміраванняў (такіх як прарасійскія так званыя апалчэнцы ў вайне на Донбасе) для забяспечвання бяспекі на флангах і ў тыле. Камандзіру БТГ прыходзіцца камунікаваць з проксі-войскамі з дапамогай неабароненых і ненадзейных сродкаў, такіх як мабільныя тэлефоны. Паводле расійскага заканадаўства прызыўнікі не могуць служыць у БТГ за межамі Расіі, дзе гэтыя падраздзяленні комплектуются контрактниками.  Абмежаваны асабовы склад БТГ робіць іх менш прыдатнымі да ўдзелу ў гарадскіх баях, чым BTC. Паколькі яны атрымліваюць асабовы склад і тэхніку за рахунак больш буйнога падраздзялення, іх устойлівасць у доўгатэрміновых аперацыях таксама выклікае сумненні. 

 Заўвагі 

Катэгорыя:Батальёны